Vermeende inbreker op Malmesbury-plaas doodgeskietArgieffoto: Kent Williamson ŉ Vermeende inbreker is Maandagoggend vroeg op ŉ plaas naby Malmesbury in die Wes-Kaap doodgeskiet. “Die voorval het omstreeks 03:45 plaasgevind,” het Siyabulela Malo, woordvoerder van die polisie, in ŉ verklaring gesê. Twee mans het by die plaashuis ingebreek en die eienaar met skerp voorwerpe gedreig. “Die eienaar het reageer deur skote in die rigting van die verdagtes te vuur. Een van die verdagte is doodgeskiet. Die ander verdagte het te voet van die toneel gevlug.” Malo het gesê die polisie fynkam die toneel vir leidrade. “Die polisie ondersoek ŉ saak van huisroof en moord. Niemand is nog in hegtenis geneem in verband met die voorval nie.” Die polisie se ondersoek duur voort.